
Здравейте, завършила съм Техникум по облекло и съм 4-то поколение шивачи , имам и стаж по специалността. Искам да си отворя ателие за шивашки услуги и продажбата на готови изделия. Търсих много в интернет, говорих с други адвокати, председатели на задруги на майсторите , счетоводители, но всички ми дават разнопосочни мнения и едно с едно не се покриват. Въпросът ми е как трябва да се регистрирам като ЕТ, ООД или ЕООД ? Занаятчийството е към свободните професии и по скоро ме интересуват данъците и таксите които произтичат от подобна регистрация – данък печалба или патентен данък и т.н. Честно казано вече се обърках ужасно много в тези понятия и съм ужасена, на път съм да се откажа от всичко. Ще съм ви благодарна ако ми помогнете да изляза от този омагьосан кръг. Предварително благодаря. 


 

как занаятчия да си отвори шивашко ателие
=========================================

 

Здравейте, Мая Петрова, 


препоръчително е да регистрирате ЕООД, тъй като дружеството отговаря за задълженията си до размера на капитала си, който съгласно ТЗ е минимум 2 лв. ЕТ отговаря за задълженията си с цялото имущество, което притежавате като физическо лице.  

Въпросната дейност подлежи на данъчно облагане с патентен данък, ако я упражнявате като физическо лице или ЕТ. Ако регистрирате ЕООД, подлежите на облагане с данък печалба, който е 10 %. Така чл. 14, ал. 4 от ЗДФФЛ – физическите лица, включително едноличните търговци, за доходи от патентни дейности се облагат с патентен данък при условията и по реда на Закона за местните данъци и такси. 


При други въпроси можете да се свържете с мен.


Поздрави,  

адв. Николина Митова  

тел. 0898 303092


